DECIZIA COMISIEI
din 9 decembrie 2008
de modificare a anexelor la Directivele 2004/17/CE și 2004/18/CE ale Parlamentului European și ale Consiliului privind procedurile de atribuire a contractelor de achiziții în ceea ce privește listele de entități contractante și de autorități contractante
[notificată cu numărul C(2008) 7871]
(Text cu relevanță pentru SEE)
(2008/963/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2004/17/CE a Parlamentului European și a Consiliului din 31 martie 2004 de coordonare a procedurilor de atribuire a contractelor de achiziții în sectoarele apei, energiei, transporturilor și serviciilor poștale (1), în special articolul 70 litera (a),
având în vedere Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (2), în special articolul 79 alineatul (1) literele (d) și (e),
întrucât:
(1)
Anexele I-V și VII-X la Directiva 2004/17/CE nu cuprind listele de entități contractante din Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia, care au fost incluse în anexele I-IX la Directiva 93/38/CEE a Consiliului din 14 iunie 1993 de coordonare a procedurilor de atribuire a contractelor de achiziții publice în sectoarele apei, energiei, transporturilor și telecomunicațiilor (3) prin Tratatul de aderare din 2003 (4).
(2)
Anexa III la Directiva 2004/18/CE nu cuprinde lista organismelor de drept public din Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia, care au fost incluse în anexa I la Directive 93/37/CEE a Consiliului din 14 iunie 1993 privind coordonarea procedurilor de atribuire a contractelor de achiziții publice de lucrări (5) prin Tratatul de aderare din 2003.
(3)
Anexa IV la Directiva 2004/18/CE nu conține lista autorităților guvernamentale centrale din Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia, care au fost incluse în anexa I la Directiva 93/36/CEE prin Tratatul de aderare din 2003.
(4)
În conformitate cu dispozițiile articolului 73 din Directiva 2004/17/CE, trimiterile la Directiva 93/38/CEE abrogată se interpretează ca trimiteri făcute la Directiva 2004/17/CE, în conformitate cu tabelul de corespondență din anexa XXVI la Directiva 2004/17/CE, incluzându-se astfel autoritățile contractante menționate în Directiva 93/38/CEE modificată prin Tratatul de aderare din 2003 în anexele respective la Directiva 2004/17/CE.
(5)
În conformitate cu dispozițiile articolului 82 din Directiva 2004/18/CE, trimiterile făcute la Directivele abrogate 93/36/CEE și 93/37/CEEE se interpretează ca trimiteri făcute la Directiva 2004/18/CE, în conformitate cu tabelul de corespondență din anexa XII la Directiva 2004/18/CE, incluzându-se astfel autoritățile contractante menționate în Directivele 93/36/CEE și 93/37/CEEE modificate prin Tratatul de aderare din 2003 în anexele respective la Directiva 2004/18/CE.
(6)
Din motive de claritate, anexele I-V și VII-X la Directiva 2004/17/CE și anexele III și IV la Directiva 2004/18/CE trebuie actualizate pentru a include respectivele liste de entități contractante și de autorități contractante din Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia.
(7)
Anexa VI la Directiva 2004/17/CE nu menționează entitățile contractante din sectorul serviciilor poștale din Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia.
(8)
În conformitate cu articolul 71 din Directiva 2004/17/CE și articolul 12 din Directiva 2004/18/CE, statele membre au posibilitatea de a amâna până la 31 decembrie 2008 aplicarea articolului 6 din Directiva 2004/17/CE în ceea ce privește furnizarea serviciilor poștale.
(9)
Pentru a lua în considerare evoluțiile legislative, listele entităților contractante din sectorul serviciilor poștale incluse în anexa VI la Directiva 2004/17/CE trebuie actualizate în mod corespunzător.
(10)
În plus, anexele la Directivele 2004/17/CE și 2004/18/CE trebuie actualizate pentru a reflecta evoluțiile administrative din statele membre.
(11)
Măsurile prevăzute în prezenta decizie sunt în conformitate cu avizul comitetului instituit prin Decizia 71/306/CEE a Consiliului (6),
ADOPTĂ PREZENTA DECIZIE:
Articolul 1
Anexele I-X la Directiva 2004/17/CE se modifică după cum urmează:
(1)
Anexa I se înlocuiește cu textul prevăzut în anexa I la prezenta decizie.
(2)
Anexa II se înlocuiește cu textul prevăzut în anexa II la prezenta decizie.
(3)
Anexa III se înlocuiește cu textul prevăzut în anexa III la prezenta decizie.
(4)
Anexa IV se înlocuiește cu textul prevăzut în anexa IV la prezenta decizie.
(5)
Anexa V se înlocuiește cu textul prevăzut în anexa V la prezenta decizie.
(6)
Anexa VI se înlocuiește cu textul prevăzut în anexa VI la prezenta decizie.
(7)
Anexa VII se înlocuiește cu textul prevăzut în anexa VII la prezenta decizie.
(8)
Anexa VIII se înlocuiește cu textul prevăzut în anexa VIII la prezenta decizie.
(9)
Anexa IX se înlocuiește cu textul prevăzut în anexa IX la prezenta decizie.
(10)
Anexa X se înlocuiește cu textul prevăzut în anexa X la prezenta decizie.
Articolul 2
Anexele III și IV la Directiva 2004/18/CE se modifică după cum urmează:
(1)
Anexa III se înlocuiește cu textul prevăzut în anexa XI la prezenta decizie.
(2)
Anexa IV se înlocuiește cu textul prevăzut în anexa XII la prezenta decizie.
Articolul 3
Prezenta decizie se aplică de la 1 ianuarie 2009.
Articolul 4
Prezenta decizie se adresează statelor membre.
Adoptată la Bruxelles, 9 decembrie 2008.